b'\n_START_ARTICLE_\nKa\xc5\xa1telionas\n_START_PARAGRAPH_\nKa\xc5\xa1telionas (pranc. ch\xc3\xa2telains, lenk. kasztelan) \xe2\x80\x93 pilies ir aplinkin\xc4\x97s teritorijos valdytojas arba valdovas. \xc5\xbdodis kil\xc4\x99s is lotyn\xc5\xb3 kalbos \xc5\xbeod\xc5\xbeio castellanus, giminingo \xc5\xbeod\xc5\xbeiui castellum, pilis._NEWLINE_Ka\xc5\xa1telionas pilies valdytojas paprastai valdydavo pil\xc4\xaf, kurioje nereziduodavo vald\xc5\xb3 savininkas, piliai priklausan\xc4\x8di\xc4\x85 aplinkin\xc4\x99 teritorij\xc4\x85._NEWLINE_Kai kuriose V. Europos \xc5\xa1alyse (pvz., dabartin\xc4\x97s Pranc\xc5\xabzijos teritorijoje) buvo laikotarpis, kai pili\xc5\xb3 valdytojai tapo fakti\xc5\xa1kai savaranki\xc5\xa1kais valdytojais, ir \xc5\xa1is titulas buvo paveldimas. Tokius valdytojus kartais vadina \xc5\xa1atelenais (pranc\xc5\xabzi\xc5\xa1kas terminas), o tokias valdas \xe2\x80\x93 \xc5\xa1atelenijomis. \xc5\xa0atelenai paprastai b\xc5\xabdavo auk\xc5\xa1tesnio rango feodalo vasalais, ta\xc4\x8diau pasitaikydavo ir \xc5\xa1atelen\xc5\xb3, kurie buvo visi\xc5\xa1kai nepriklausomi.\n_START_SECTION_\nPareigyb\xc4\x97s ir pavaldumas Lenkijoje ir ATR\n_START_PARAGRAPH_\nKa\xc5\xa1telionas da\xc5\xbeniausiai atlikdavo ir \xc5\xabkio reguliavimo, ir karin\xc4\x97s administracijos pareigas, nebent pilyje reziduodavo aristokratai ar auk\xc5\xa1tesnio rango kari\xc5\xa1kiai. Lenkijos karalyst\xc4\x97je, o v\xc4\x97liau ir Abiej\xc5\xb3 Taut\xc5\xb3 Respublikoje ka\xc5\xa1telionai buvo pavald\xc5\xabs vaivadoms, i\xc5\xa1skyrus Krokuvos ka\xc5\xa1telion\xc4\x85 iki 1596 m., kol Krokuva buvo Respublikos sostine._NEWLINE_Ka\xc5\xa1telionai buvo atsakingi u\xc5\xbe ka\xc5\xa1telij\xc4\x85, kuri \xc4\xafeidavo \xc4\xaf vaivadijos, sud\xc4\x97t\xc4\xaf. XV a. ka\xc5\xa1telijos buvo pakeistos \xc4\xaf provincijas \xc5\xbeymesniems ka\xc5\xa1telionams ir pavietus ma\xc5\xbeesniems ka\xc5\xa1telionams. Ka\xc5\xa1telionai tur\xc4\x97davo teis\xc4\x99 dalyvauti Respublikos Seime.'